******

Bukovinai székely Szólótáncverseny Sebestyén „Bada” Ferenc emlékére

Bonyhád, 2018. november 24.

Örömmel tájékoztatjuk a táncos közösségeket, hogy a Bukovinai Székelyek Országos Szövetsége és Bonyhád Város Önkormányzata, a Muharay Elemér Népművészeti Szövetség közreműködésével szóló verbunk és páros táncversenyt szervez, ezzel tisztelegve a bukovinai székelyek táncos hagyományai előtt.

A versenyre egyénileg és páros kategóriában is lehet jelentkezni a bukovinai székelyek verbunk, silladri és csárdás anyagaival.

**A verseny 2018. november 24-én, szombaton kerül megrendezésre a Vörösmarty Mihály Művelődési Központban (7150 Bonyhád, Széchenyi tér 2.).**

**A verseny kiírása:**

Szeretettel várunk minden olyan táncos fiatalt és idősebbet, aki szereti, és szívesen táncolja a bukovinai székely silladrit és csárdást.

**Fontosnak tartjuk az improvizatív, szabad táncot,** figyelembe véve a gyűjtések bukovinai táncanyagát, illetve azoknak **az előadó saját táncos egyéniségének megfelelő szerkesztését.**

A táncosnak megközelítőleg 2 perc áll rendelkezésére, hogy számot adjon tudásáról, felkészültségéről.

Minden szólista kétszer szerepel a verseny során. **Először szólóban, vagy páros szólóban, majd kis csoportokban lesz egy további lehetőség a bemutatkozásra.**

A bemutatkozások korcsoportonként, a versenyzők nevének abc betűrendje szerint történnek.

**A verseny kategóriái:**

1. Szóló férfitánc

2. Páros szóló tánc (csárdás és silladri)

3. Szóló páros tánc kísérővel (csárdás és silladri)

**Nevezési feltételek:**

**A nevezési lap kitöltésével lehet jelentkezni a következő korcsoportokban:**

**I. korcsoport: 6-10 év**

**II. korcsoport: 11-15 év**

**III. korcsoport: 16-20 év**

**IV. korcsoport: 21-35 év**

**V. korcsoport: 36 fölött**

A születési évet kérjük figyelembe venni, a korcsoport meghatározásánál.

***Zenei kíséret:* Csurgó Zenekar**

A zenekar elérhetősége:

Siklósi Krisztián:+36 20/324-7373, siklosikrisz@gmail.com

***Verbunk***

Minden korcsoportban a helyszínen a zenekar által játszott verbunk zenei anyagra improvizatív jelleggel történik a bemutatkozás.

***Csárdás és silladri (igény szerint fordított sorrendben is kérhető)***

Minden korcsoportban a helyszínen a zenekar által szabadon játszott – de a versenykiírás szerinti – zenei anyagra improvizatív jelleggel történik a bemutatkozás.

**Jelentkezési határidő:**

**2018. október 31. (szerda)**

A megadott határidőn túli nevezéseket **nem tudjuk elfogadni**.

A befizetett nevezési díj átutalásának igazolását kérjük, hogy a versenyzők a verseny napján hozzák magukkal.

**VERSENYSZABÁLYZAT**

***1. A versenyszámok időtartama:***

***Verbunk***

I.-II. korcsoport: 1 perc 30 másodperc (+/- 15 másodperc)

III.-IV.-V. korcsoport: 2 perc (+/- 15 másodperc)

***Csárdás és silladri:***

I.-II. korcsoport: 2 perc (+/- 15 másodperc)

III.-IV.-V. korcsoport: 2 perc 30 másodperc (+/- 15 másodperc)

***2. Az értékelés szempontjai:***

- **Improvizatív előadásmód**, figyelembe véve az archív felvételek táncszerkesztéseit

- Előadói magatartás, művészi hatás

- Színpadi megjelenés, hiteles tájegységre jellemző viselet

- Tánctechnikai felkészültség

- Táncfolklorisztikai hitelesség

- Zene és tánc összhangja

***3. A nevezés feltételei:***

- Nevezni a mellékletben szereplő nevezési lappal lehet.

- Nevezési díj befizetésével érvényes a nevezés.

- Csak a **határidőig** beérkező nevezéseket tudjuk elfogadni.

- Több nevezés esetén, minden nevezéshez külön nevezési lappal, és nevezési díjjal lehet jelentkezni.

***4. Díjazás:***

Minden kategóriában korcsoportonként az **első három helyezett** kerül díjazásra.

A versenyben elért helyezésektől függetlenül, a szakmai zsűri külön értékelése alapján kerülnek kiosztásra a **Sebestyén „Bada” Ferenc** díjak, azon 18 évnél idősebb versenyzőknek, akiket arra a zsűri érdemesnek talál.

***5. Egyéb***

- A bemutatkozások korcsoportonként a versenyzők nevének abc betűrendje szerint történnek.

- A zsűri korcsoportokat összevonhat, illetve megbonthat az értékelésnél.

- Egy versenyző több kategóriában is indulhat. A kísérő egy korcsoporttal térhet el a versenyző életkorától.

- Eltérő korcsoportú versenyzőpároknál a magasabb korcsoportba soroljuk a párost.

- Színpadbejárást és próbát biztosítunk. A beosztásról a verseny előtt küldött e-mailben tájékoztatjuk a versenyzőket.

- A jelentkezéseket követően (igény esetén) tervezünk egy felkészítő foglalkozást a versenyzők részére, szakember(ek) vezetésével.

***6. Nevezési díj:***

- ***Férfi szólótánc:*** *2.500 Ft/ fő*

- ***Páros szólótánc:*** *4.000 Ft/pár*

A nevezési díjak tartalmaznak a versenyzőknek 1 adag ebédet.

***Nevezési díj befizetése átutalással történik a következő számlaszámra:***

**Bukovinai Székelyek Országos Szövetsége**

**Bankszámlaszám: Völgység-Hegyhát Takarékszövetkezet 71800013-11090988**

- Számlát a verseny napján, a helyszínen kapják meg a versenyzők. Az átutalásról az igazolást kérjük, a verseny napján hozzák magukkal.

- Közlemény rovat: „Táncverseny” / a versenyző(k) neve

**Helyszíni befizetés lehetséges.**

A nevezés csak a nevezési díj befizetésével érvényes.

Számlát igény szerint a verseny napján a helyszínen adunk.

**A nevezési (jelentkezési) lapokat** (dokumentum végén található) **elektronikusan jutassák el a következő címekre:**

bokreta98@freemail.hu emailre vagy a BSZOSZ posta címére (jelentkezési lapon feltüntetve)

Tárgy: Sebestyén „Bada” Ferenc szólótáncverseny

A nevezésről visszajelzést adunk.

**Információ:** Herczeg Gábor, +36 30/226-9128, bokreta98@freemail.hu

**Étkezés:**

A szervezők a versenyzés napján, egyszeri, ingyenes étkezést biztosítanak a versenyzők részére. Kísérők számára az étkezés 1000 Ft/fő, amelyet **előre a jelentkezési lapon igényelni kell**. Az étkezésről számlát a helyszínen tudunk kiállítani.

***Szállás:***

Előre egyeztetett igényeknek megfelelően az elszálláshoz segítséget nyújtunk.

***Egyéb információk:***

2018. november 15-ig küldünk részletes tájékoztatást a programról a nevezési lapon megadott email címre.

**A változtatás jogát fenntartjuk.**

A felkészüléshez és a versenyzéshez jó munkát, sok sikert kívánunk!

Bonyhád, 2018. október 12.

**Illés Tibor sk.**

**Bukovinai Székelyek Országos Szövetségének elnöke**

 **Herczeg Gábor sk.**

 **Muharay Elemér Népművészeti Szövetség**

 **elnökségi tagja**

******

**Sebestyén „Bada“ Ferenc Szólótáncverseny**

**Bonyhád, 2018. november 24.**

*Jelentkezési lap*

**Versenyző neve:** ................................................................

**Születési helye:** .........................................

**Születési ideje:** .................év...........................hó.....nap

**Elérhetőségek:**

 ***e-mail:*** ...........................................

 ***telefon:*** + 36

**Páros nevezés esetén a partner neve:** ...........................................................

**A partner indul-e versenyzőként?** ...............

(Ha igen, akkor külön jelentkezési lapot várunk tőle is!)

**Választott tánc:** (szóló vagy páros) ................................................................................

**Táncegyüttes neve** (táncos önéletrajz pár mondatban)**:…………….**.................................

..........................................................................................................................................

..........................................................................................................................................

**Étkezést kér-e? :** (igen/nem) ………. **Étkezés kísérőnek** (1.000 Ft): (igen/nem) ………..

Kijelentem, hogy a nevezési díjat **átutalással** vagy **csekken** befizetem a Bukovinai Székelyek Országos Szövetsége részére a **Völgység-Hegyhát Takarékszövetkezet 71800013-11090988** számlaszámra.

Kelt:..................................................

 ...............................................

 aláírás

**A jelentkezési lapot aláírva, valamint a befizetést igazoló csekk másolatát szkennelve *elektronikusan* vagy *postai úton* az alábbi címre kérjük visszaküldeni 2018. október 31-ig: *a*** ***bokreta98@freemail.hu*** ***email címre*** *vagy a* ***Bukovinai Székelyek Országos Szövetsége (7150 Bonyhád, Dózsa György u. 29. ) postacímre!* Információ: Herczeg Gábor +36 30/226-9128**

**Visszaküldendő: 2018. október 31-ig!**